proxectonos/corpus_dominio_legal_administrativo_tmp huggingface dataset:
ORDE do 1 de outubro de 2003 pola que se autoriza o cesamento de actividades do centro privado Alcázar de Santiago de Compostela.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/10/2003

Examinado o expediente incoado por Francisco Negreira García solicitando o cesamento de actividades do centro privado Alcázar de Santiago de Compostela, motivado pola xubilación do titular do dito centro.
Resultando que o centro privado Alcázar de Santiago de Compostela obtivo, por Resolución do 17 de xuño de 1999 (DOG do 14 de xullo), autorización para ciclos formativos de grao medio.
Resultando que o antedito centro privado tiña, por Orde do 14 de xullo de 2003 (DOG do 17 de xullo), concertadas unha (1) unidade do ciclo formativo de grao medio (xestión administrativa) e unha (1) unidade do programa de garantía social (servicios auxiliares de oficina).
Vistos o Real decreto 2377/1985, do 18 de decembro (BOE do 27 de decembro), polo que se aproba o Regulamento de normas básicas sobre concertos educativos; o Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias, e a Orde do 20 de setembro de 1995 (DOG do 15 de decembro) que o desenvolve.
Esta consellería, por proposta da Dirección Xeral de Centros e Ordenación Educativa,
DISPÓN:
Primeiro.-Autoriza-lo cesamento de actividades do centro privado Alcázar de Santiago de Compostela, segundo os datos que se relacionan no anexo da presente orde, quedando nulas e sen ningún efecto as disposicións que autorizan o funcionamento legal do devandito centro.
Segundo.-A extinción da autorización acordada no punto anterior é, así mesmo, causa de extinción do concerto educativo, con efectos económico-administrativos do 30 de setembro de 2003.
Terceiro.- A presente orde entrará en vigor o día seguinte ó da súa publicación no Diario Oficial de Galicia.
Cuarto.-Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do proce
demento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia.
Santiago de Compostela, 1 de outubro de 2003.
Celso Currás Fernández
Conselleiro de Educación e Ordenación
Universitaria
ANEXO
Provincia: A Coruña.
Localidade: Santiago de Compostela.
Concello: Santiago de Compostela.
Enderezo: Hórreo, 19-1º dereita.
Código do centro: 15020398.
Denominación: Alcázar.
Autorización do cesamento de actividades do centro.
ORDE do 27 de novembro de 2003 pola que se establecen os domingos e festivos nos que se autoriza a apertura de establecementos comerciais durante o ano 2004.
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 04/12/2003

De acordo co disposto no artigo 3 punto 2º do Decreto 365/1996, do 26 de setembro, polo que se regulan os horarios comerciais no ámbito da Comunidade Autónoma de Galicia, modificado polo Decreto 98/1998, do 20 de marzo, a Consellería de Innovación, Industria e Comercio fixará anualmente oito domingos e festivos, que se consideraran hábiles para os efectos do exercicio da actividade comercial en todo o territorio da Comunidade Autónoma de Galicia.
O Real decreto lei 6/2000, do 23 de xuño, de medidas urxentes de intensificación da competencia en mercados de bens e servicios, establece no seu artigo 43.un.2 que os domingos e festivos nos que os comercios poderán permanecer abertos ó publico serán como mínimo doce no ano 2004.
En aplicación dos citados preceptos, logo de consulta efectuada cos axentes socioeconómicos interesados, e tendo en conta o interese xeral do comercio e dos consumidores, procédese á fixación dos 12 domingos e festivos que, para os efectos do exercicio da actividade comercial, terán a condición de hábiles durante o ano 2004,
DISPOÑO:
Artigo 1º
Os domingos e festivos nos que os establecementos comerciais poderán permanecer abertos ó público cun horario máximo de 12 horas diarias durante o ano 2004 son:
4 de xaneiro.
11 de xaneiro.
8 de abril.
2 de maio.
4 de xullo.
3 de outubro.
1 de novembro.
5 de decembro.
8 de decembro.
12 de decembro.
19 de decembro.
26 de decembro.
Artigo 2º
O disposto no artigo anterior entenderase sen prexuízo das normas xerais que, en materia de hora
rios comerciais, establece o artigo 43 do Real decreto lei 6/2000, e o Decreto 365/1996, do 26 de setembro, no que non se opoña ó citado real decreto lei.
Disposición transitoria
En tanto non se proceda a adapta-lo Decreto 365/1996, do 26 de setembro, polo que se regulan os horarios comerciais na Comunidade Autónoma de Galicia, ó disposto no Real decreto lei 6/2000, os mínimos que fixa o artigo 43.un.2 do citado real decreto lei terán a consideración de límites máximos na Comunidade Autónoma de Galicia.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 27 de novembro de 2003.
Juan Rodríguez Yuste
Conselleiro de Innovación, Industria e Comercio
DECRETO 417/2003, do 1 de decembro, polo que se declara loito oficial con motivo do asasinato de sete militares españois en Iraq.
PRESIDENCIA — I. DISPOSICIÓNS XERAIS — 02/12/2003

Para manifesta-lo seu sentimento e o do pobo galego por mor do asasinato de sete militares españois destinados en Iraq, o presidente da Xunta de Galicia ten a vontade de facer pública a súa dor, a do Goberno galego e a de tódolos cidadáns de Galicia.
É polo que,
DISPOÑO:
Artigo único.-Declárase loito oficial desde as cero horas ata as vintecatro horas do día 2 de decembro, durante o cal as bandeiras oficiais ondearán a media hasta en tódolos centros e edificios públicos dependentes da Xunta de Galicia.
Santiago de Compostela, un de decembro de dous mil tres.
Manuel Fraga Iribarne
Presidente
RESOLUCIÓN do 14 de novembro de 2003, da Dirección Xeral de Innovación e Desenvolvemento Pesqueiro, pola que se acorda ratifica-la adaptación dos estatutos da Confraría de Pescadores Santa María do Campo de Ribadeo, inscribila no Rexistro de Confrarías e das súas federacións e ordena-la súa publicación no Diario Oficial de Galicia.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 03/12/2003

Examinada a adaptación dos estatutos da Confraría de Pescadores Santa María do Campo de Ribadeo ó Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, realizada en cumprimento da súa disposición transitoria primeira.
Comprobado que se cumpre o requisito que establece o artigo 4 do Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, de aprobación pola xunta xeral da confraría, na súa reunión do 16 de outubro de 2003, e de conformidade co disposto nos artigos 2 e 14 da Lei 9/1993, do 8 de xullo, de confrarías de pescadores de Galicia, e cos artigos 112 a), 113 e 114 do decreto citado relativos ó rexistro de confrarías e das súas federacións.
A directora xeral de Innovación e Desenvolvemento Pesqueiro da Consellería de Pesca e Asuntos Marítimos, en representación desta, acorda ratifica-la adaptación dos estatutos da Confraría de Pescadores Santa María do Campo de Ribadeo que consta de 94 artigos, unha disposición adicional, unha derrogatoria, e unha derradeira (61 páxinas), inscribila no Rexistro de Confrarías e das súas federacións no folio 12 do libro 1º, e ordena-la súa publicación no Diario Oficial de Galicia, adquirindo desde este momento a eficacia xurídica que lle recoñecen as normas legais de aplicación.
Santiago de Compostela, 14 de novembro de 2003.
Rosa Mª Quintana Carballo
Directora xeral de Innovación
e Desenvolvemento Pesqueiro
ORDE do 19 de novembro de 2003 pola que se autoriza o cambio de denominación do Instituto de Educación Secundaria número 3 de Arteixo (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 03/12/2003

Tendo en conta o artigo 3.1º do anexo do Decreto 324/1996, do 26 de xullo, polo que se aproba o Regulamento orgánico dos institutos de educación secundaria, (DOG do 9 de agosto de 1996), así como os correspondentes informes, por proposta da Dirección Xeral de Centros e Ordenación Educativa, esta consellería,
DISPÓN:
Autoriza-lo cambio de denominación do centro que no anexo se relaciona.
Santiago de Compostela, 19 de novembro de 2003.
Celso Currás Fernández
Conselleiro de Educación e Ordenación Universitaria
ANEXO
Provincia: A Coruña.
Concello: Arteixo.
Localidade: Arteixo.
Código do centro: 15032145.
Denominación: Instituto de Educación Secundaria nº 3.
Nova denominación: Instituto de Educación Secundaria de Pastoriza.
ORDE do 13 de novembro de 2003 pola que se determina a perda da condición de membros do Consello Galego de Consumidores e Usuarios de varios dos seus vocais.
CONSELLERÍA DE INNOVACIÓN, INDUSTRIA E COMERCIO — II. AUTORIDADES E PERSOAL — 02/12/2003

De acordo coa proposta efectuada polo presidente do Instituto Galego de Consumo, en virtude do establecido no artigo 7.1º d) en relación co artigo 5.2º do Decreto 127/1998, do 23 de abril, polo que se crea o Consello Galego de Consumidores e Usuarios,
DISPOÑO:
Artigo único.-Declara-la perda da condición de membros do Consello Galego de Consumidores e Usuarios dos tres vocais da Federación Galega de Consumidores e Amas de Fogar de Galicia-UNAE e do vocal da Unión de Consumidores de Galicia-UCE, xunto cos seus suplentes, ó deixar de concorrer neles os requisitos que determinaron a súa designación na Orde do 24 de outubro de 2002, pola que se nomean os membros do Consello Galego de Consumidores e Usuarios, ó non acada-lo número de socios necesarios, no suposto da Unión de Consumidores de Galicia-UCE e o número de socios mínimo e a implantación territorial necesaria, no caso da Federación Galega de Consumidores e Amas de Fogar de Gali
cia-UNAE, tal e como se esixe no artigo 3.1º e 2º, respectivamente, do Decreto 127/1998, do 23 de abril, polo que se crea o Consello Galego de Consumidores e Usuarios.
Santiago de Compostela, 13 de novembro de 2003.
Juan Rodríguez Yuste
Conselleiro de Innovación, Industria e Comercio
ORDE do 26 de novembro de 2003 pola que se determinan as festas locais nas que se autoriza a apertura de establecementos comerciais durante o ano 2004.
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 05/12/2003

De acordo co disposto no artigo 3.2º do Decreto 365/1996, do 26 de setembro, polo que se regulan os horarios comerciais no ámbito na Comunidade Autónoma de Galicia, modificado polo Decreto 98/1998, do 20 de marzo, as festas locais soamente se considerarán hábiles para os efectos de actividade comercial se os respectivos concellos así llo solicitan á Consellería de Innovación, Industria e Comercio con anterioridade ó 15 de novembro de cada ano, para a súa incorporación ó calendario que rexerá no ano seguinte.
Unha vez transcorrido o prazo para a presentación de solicitudes dos concellos, e á vista das presentadas.
DISPOÑO:
Primeiro.-Autoriza-la apertura dos establecementos comerciais durante o ano 2004 nos festivos locais dos concellos e días que de seguido se relacionan:
-Concello de Barbadás (Ourense): 24 de febreiro e 11 de novembro.
-Concello de Padrenda (Ourense): 24 de xuño e 16 de setembro.
-Concello de Gondomar (Pontevedra): 12 de xullo e 16 de agosto.
-Concello de Lalín (Pontevedra): 20 de setembro.
-Concello de Vigo (Pontevedra): 29 de marzo.
Segundo.-O resto dos festivos locais non determinados no punto anterior consideraranse inhábiles para os efectos de actividade comercial durante o ano 2004.
Santiago de Compostela, 26 de novembro de 2003.
Juan Rodríguez Yuste
Conselleiro de Innovación, Industria e Comercio
ORDE do 28 de novembro de 2003 pola que se establece a porcentaxe que cómpre transferir ó Consello da Avogacía Galega e ós colexios de procuradores dos tribunais de Galicia, para atende-los gastos de funcionamento e infraestructura dos servicios de asistencia letrada ó detido, defensa e representación gratuítas.
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 02/12/2003

A Lei 1/1996, do 10 de xaneiro, regula o dereito á asistencia xurídica gratuíta, e establece no seu artigo 38 que o Ministerio de Xustiza subvencionará os colexios de avogados e procuradores para a implantación e funcionamento dos servicios de asistencia xurídica gratuíta. Polo Real decreto 2166/1994, do 4 de novembro, transferíronselle á Comunidade Autónoma de Galicia as funcións en materia de provisión de medios materiais e económicos para o funcionamento da Administración de xustiza, incluíndo no seu anexo letra B) nº 1 c) as relativas á indemnización das actuacións correspondentes á defensa por avogado e representación por procurador dos tribunais en quenda de oficio ante os órganos xudiciais con sede en Galicia, e a asistencia letrada ó
detido ou preso cando o lugar de custodia estea situado en territorio da Comunidade Autónoma. Estas funcións foron asumidas polo Decreto 394/1994, do 29 de decembro, e asignadas á Consellería de Xustiza, Interior e Administración local.
En uso das súas competencias, a Xunta de Galicia dictou o Decreto 146/1997, do 22 de maio, polo que se aproba o Regulamento de asistencia xurídica gratuíta da Comunidade Autónoma de Galicia, e establece no seu artigo 45, que a Consellería de Xustiza, Interior e Administración Local determinará anualmente as cantidades que deberán percibi-los colexios de avogados e procuradores para atende-los gastos derivados do funcionamento e infraestructura colexial que requiren os servicios de asistencia xurídica gratuíta.
En virtude do exposto,
DISPOÑO:
Artigo único.-A cantidade destinada para atende-los gastos derivados do funcionamento operativo dos servicios colexiais de asistencia xurídica gratuíta para o ano 2003, fíxase nun oito por cento do importe total devengado durante o ano 2002 polos colexios de avogados e procuradores dos tribunais da Comunidade Autónoma de Galicia, en concepto de asistencia letrada, defensa e representación gratuítas.
Disposicións derradeiras
Primeira.-Autorízase o director xeral de Xustiza a dicta-las disposicións necesarias para o cumprimento desta orde.
Segunda.-Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 28 de novembro de 2003.
Jesus Carlos Palmou Lorenzo
Conselleiro de Xustiza, Interior
e Administración Local
RESOLUCIÓN do 10 de novembro de 2003 pola que se inscribe á Asociación Cultural Vagadamia no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 02/12/2003

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación Cultural Vagadamia, do 4 de novembro de 2003.
Visto o Decreto 45/2001, do 1 de febreiro, de refundición da normativa en materia do Camiño de Santiago, modificado en parte polo Decreto 209/2002, do 13 de xuño.
Visto igualmente o informe da Xerencia de Promoción do Camiño de Santiago, emitido de acordo co artigo 23 do mencionado decreto.
Considerando que a solicitude presentada cumpre as normas establecidas no decreto de referencia
RESOLVO:
Que a Asociación Cultural Vagadamia quede inscrita no Rexistro de Entidades de Promoción do Camiño de Santiago co número 147.
Santiago de Compostela, 10 de novembro de 2003.
Andrés González Murga
Secretario xeral da Consellería de Cultura,
Comunicación Social e Turismo
CONSELLERÍA DE XUSTIZA, INTERIOR E ADMINISTRACIÓN
LOCAL
ORDE do 24 de novembro de 2003 pola que se amplía a dotación orzamentaria para a concesión de axudas destinadas ás agrupacións de productores agrarios recoñecidas en Galicia.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 02/12/2003

A orde da Consellería de Política Agroalimentaria e Desenvolvemento Rural do 27 de marzo de 2003 (DOG nº 67, do 4 de abril), establece as bases reguladoras e se convocan as axudas para as agrupacións de productores agrarios recoñecidas en Galicia.
No artigo 11 desta orde detállanse as aplicacións orzamentarias e os importes económicos para financia-las devanditas axudas, dándose con posterioridade a circunstancia de que o número de solicitudes recibidas supera as estimacións inicialmente realizadas. En consecuencia, convén amplia-la dotación orzamentaria consignada inicialmente, coa finalidade de poder ampara-las solicitudes de axuda xa presentadas polas agrupacións de productores agrarios recoñecidas en Galicia, sempre que cumpran co establecido na citada Orde do 27 de marzo de 2003.
Por todo o exposto e no uso das facultades que me foron conferidas,
DISPOÑO:
Artigo único.-Amplíase a dotación orzamentaria que se contempla no artigo 11 da orde desta consellería do 27 de marzo de 2003, pola que se establecen as bases reguladoras e se convocan as axudas para as agrupacións de productores agrarios recoñecidas en Galicia, coa dotación de cento cincuenta mil euros (150.000,00 euros) incluídos na aplicación orzamentaria 09.04.612-A.770.0 dos orzamentos xerais da Comunidade Autónoma de Galicia para o ano 2003.
Tamén se poderán utilizar outros remanentes adicionais que puidesen existir na mesma aplicación. En todo caso, a concesión das axudas para as agrupacións de productores agrarios recoñecidas en Galicia estará condicionada á existencia de crédito axeitado e suficiente e limitarase ás dispoñibilidades orzamentarias.
Disposicións derradeiras
Primeira.-Facúltase o director xeral de Industrias e Promoción Agroalimentaria para dicta-las disposicións que sexan necesarias para o desenvolvemento da presente orde.
Segunda.-Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 24 de novembro de 2003.
Juan Miguel Diz Guedes
Conselleiro de Política Agroalimentaria
e Desenvolvemento Rural
CONSELLERÍA DE CULTURA, COMUNICACIÓN SOCIAL
E TURISMO
DECRETO 419/2003, do 20 de novembro, polo que se acepta a cesión, a título gratuíto, dun terreo situado no Concello de Pontevedra destinado á construcción dun edificio que albergue as dependencias da Administración autonómica na cidade de Pontevedra.
CONSELLERÍA DE ECONOMÍA E FACENDA — III. OUTRAS DISPOSICIÓNS — 05/12/2003

O pleno da corporación municipal do Concello de Pontevedra, reunido en sesión que tivo lugar o día dezanove de setembro de 2003, acordou ceder á Comunidade Autónoma de Galicia o predio situado no termo municipal de Pontevedra destinado á construcción dun edificio administrativo que acolla as delegacións provinciais da mesma cidade.
A Secretaría Xeral e do Patrimonio tramitou o correspondente expediente de aceptación de cesión, de conformidade co disposto nos artigos 16, 17 e 23 da Lei 3/1985, do 12 de abril, do patrimonio da Comunidade Autónoma de Galicia e 33, 34 e 38 do Decreto 50/1989, do 9 de marzo, polo que se aproba o regulamento para a execución da dita lei.
Na súa virtude, por proposta do conselleiro de Economía e Facenda, feita nos termos nos que o Concello de Pontevedra acordou a cesión, logo da deliberación do Consello da Xunta de Galicia na súa reunión do día vinte de novembro de dous mil tres,
DISPOÑO:
Artigo 1º
Acéptase a cesión, a título gratuíto, feita polo Concello de Pontevedra a favor da Comunidade Autónoma de Galicia da parcela número tres, cunha superficie de 12.501 metros cadrados, situada no ámbito do antigo Cuartel de Campolongo, que linda: ó norte, coa parcela nº 2; ó sur, coa parcela nº 4; ó leste, coa rúa Alfonso X O Sabio; ó oeste, rúa de nova apertura.
O predio descrito figura inscrito a nome do Concello de Pontevedra, no Rexistro da Propiedade de Pontevedra co número 61.537, no folio 107, do libro 799 de Pontevedra, no tomo 1601. Referencia catastral número 9372003NG2997S0001IW.
Artigo 2º
O predio cedido destinarase á construcción dun edificio que albergue as dependencias da Administración autonómica na cidade de Pontevedra.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e á inscrición do ben no Rexistro da Propiedade a nome da Comunidade Autónoma de Galicia.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade deste decreto.
Santiago de Compostela, vinte de novembro de dous mil tres.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
DECRETO 420/2003, do 20 de novembro, polo que se acepta a cesión, a título gratuíto, dunha parcela para o centro de limpeza e desinfección de vehículos de transporte de gando no termo municipal de Lourenzá (Lugo).
CONSELLERÍA DE ECONOMÍA E FACENDA — III. OUTRAS DISPOSICIÓNS — 05/12/2003

O pleno da corporación municipal do Concello de Lourenzá, reunido en sesión que tivo lugar o día trinta de outubro de 2002, acordou ceder á Comunidade Autónoma de Galicia un predio situado no termo municipal de Lourenzá, para centro de limpeza e desinfección de vehículos de transporte de gando.
A Secretaría Xeral e do Patrimonio tramitou o correspondente expediente de aceptación de cesión, de conformidade co disposto nos artigos 16, 17 e 23 da Lei 3/1985, do 12 de abril, do patrimonio da Comunidade Autónoma de Galicia e 33, 34 e 38 do Decreto 50/1989, do 9 de marzo, polo que se aproba o regulamento para a execución da dita lei.
Na súa virtude, por proposta do conselleiro de Economía e Facenda, feita nos termos nos que o Concello de Lourenzá acordou a cesión, logo da deliberación do Consello da Xunta de Galicia na súa reunión do día vinte de novembro de dous mil tres,
DISPOÑO:
Artigo 1º
Acéptase a cesión, feita polo Concello de Lourenzá, a título gratuíto, da parcela de 858 m, situada no lugar de Ponte de Cuñas, 11, termo municipal de Lourenzá e cos seguintes lindeiros: ó norte, propiedade privada; ó sur e ó leste, resto do predio matriz, propiedade do Concello de Lourenzá e ó oeste, río Baos.
Esta parcela figura inscrita no Rexistro da Propiedade de Mondoñedo, a nome do Concello de Lourenzá, no tomo 750, libro 107 de Lourenzá, no folio 76, predio 14.862, inscrición 1ª. Referencia catastral número 8146003PJ3184N0001KK.
Artigo 2º
O inmoble cedido destinarase a centro de limpeza e desinfección de vehículos de transporte de gando.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e á inscrición do ben no Rexistro da Propiedade a nome da Comunidade Autónoma de Galicia.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade deste decreto.
Santiago de Compostela, vinte de novembro de dous mil tres.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
DECRETO 355/2003, do 25 de setembro, polo que se dispón que cese Cristina Fernández Rodríguez como delegada provincial de Ourense da Consellería de Xustiza, Interior e Administración Local.
CONSELLERÍA DE XUSTIZA, INTERIOR E ADMINISTRACIÓN LOCAL — II. AUTORIDADES E PERSOAL — 29/09/2003

En virtude do disposto nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Xustiza, Interior e Administración Local e logo de deliberación do Consello da Xunta de Galicia na súa reunión do día vintecinco de setembro de dous mil tres,
DISPOÑO:
O cesamento, por petición propia, de Cristina Fernández Rodríguez como delegada provincial da Consellería de Xustiza, Interior e Administración Local de Ourense, agradecéndolle os servicios prestados.
Santiago de Compostela, vintecinco de setembro de dous mil tres.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Administración Local
RESOLUCIÓN do 1 de setembro de 2003 pola que se convocan probas extraordinarias de selección de alumnos para a promoción 2003/2005 para a Sección de Especialización da Escola de Altos Estudios Musicais de Galicia.
INSTITUTO GALEGO DAS ARTES ESCÉNICAS E MUSICAIS — III. OUTRAS DISPOSICIÓNS — 25/09/2003

O Decreto 270/1997, do 18 de setembro, polo que se crea a Escola de Altos Estudios Musicais de Gali
cia (DOG nº 191, do 3 de outubro) prevé, dentro do funcionamento da escola, a Sección de Especialización. Nesta sección preténdese ofrecer ó panorama dos estudios musicais na Comunidade Autónoma de Galicia a oportunidade de perfeccionamento instrumental dos novos valores, nas súas distintas especialidades, mediante a formación individualizada cara á súa integración profesional ó máis alto nivel.
Con esta finalidade, o IGAEM convoca probas extraordinarias de admisión e selección de alumnos
cara á vindeira promoción 2003/2005, para celebra-lo día 25 de outubro de 2003 no Auditorio de Galicia en Santiago de Compostela, sito na avda. do Burgo das Nacións s/n, nas especialidades de violín, viola, contrabaixo e trompa.
As bases da convocatoria, poderán ser examinadas e/ou solicitado o seu envío por correo na sede administrativa do IGAEM (Pavillón de Galicia, San Lázaro s/n, Santiago de Compostela). As solicitudes poderán presentarse ata o día 15 de outubro de 2003 no Rexistro do IGAEM, ben persoalmente, ben por calquera dos medios establecidos no artigo 38.4º da Lei de réxime xurídico das administracións públicas e do procedemento administrativo común. Quen opte por presenta-la súa solicitude nun rexistro diferente ó do IGAEM deberá comunicalo por telegrama ou fax dentro do prazo.
As solicitudes irán acompañadas da seguinte documentación:
1. Dúas copias das obras que se van interpretar libremente coa parte de piano, se a ten.
2. Fotocopia do título de grao medio ou superior ou da certificación de estudios correspondente, ou declaración persoal del.
3. Fotocopia do DNI ou equivalente.
4. Currículum vitae e fotocopia da documentación acreditativa dos méritos que se aleguen.
5. Fotocopia do certificado de residencia ou declaración persoal del.
6. Unha fotografía tamaño carné.
Soamente se pedirán documentos orixinais ou compulsados ós alumnos que superen as probas, no momento de formaliza-la matrícula, sendo entón imprescindible a súa presentación.
O día 21 de outubro de 2003 serán expostos, no taboleiro de anuncios do IGAEM e no da Escola no Auditorio de Galicia, os horarios das probas para cada un dos instrumentos. Os aspirantes deberán acudir ás probas media hora antes provistos do seu DNI.
Santiago de Compostela, 1 de setembro de 2003.
José Manuel Soto
Xerente do Instituto Galego das Artes Escénicas e Musicais
ORDE do 15 de setembro de 2003 pola que se amplía o prazo de presentación dos xustificantes de gasto das axudas para adquisición de infraestructura científico-técnica e material bibliográfico concedidas por Resolución do 13 de maio de 2003 (Diario Oficial de Galicia do 21 de maio).
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 24/09/2003

Por resolución da Consellería de Innovación, Industria e Comercio do 13 de maio de 2003, concédense as axudas para a adquisición de infraestructura científico-técnica e material bibliográfico convocadas por Resolución do 30 de decembro de 2002 da Consellería de Presidencia, Relacións Institucionais e Administración Pública, conforme as bases recollidas no anexo IV da orde da Consellería da Presidencia, Relacións Institucionais e Administración Pública do 1 de abril de 2002.
No punto segundo da Resolución do 13 de maio de 2003, e de conformidade coas bases 5 e 6 da orde de convocatoria, establécese que os beneficiarios destas axudas deberán presenta-la documentación requirida para o libramento das subvencións antes do 25 de setembro de 2003.
Tendo en conta a complexidade do proceso administrativo de adquisición dos ditos equipos, considérase preciso amplia-lo prazo de xustificación dos investimentos realizados polos beneficiarios destas axudas.
En consecuencia, e de conformidade no disposto no artigo 49 da Lei de réxime xurídico das administracións públicas e do procedemento administrativo común,
DISPOÑO:
Artigo único.-Amplia-lo prazo de presentación da documentación requirida para proceder ó libramento das axudas concedidas por Resolución do 13 de maio de 2003, da Consellería de Innovación, Industria e Comercio, ata o 25 de outubro de 2003.
Santiago de Compostela, 15 de setembro de 2003.
Juan Rodríguez Yuste
Conselleiro de Innovación, Industria e Comercio
DECRETO 350/2003, do 22 de setembro, polo que se acorda encargar do despacho de asuntos da Consellería de Sanidade, durante a ausencia do seu titular, ó conselleiro da Presidencia, Relacións Institucionais e Administración Pública.
PRESIDENCIA — II. AUTORIDADES E PERSOAL — 22/09/2003

Con motivo da viaxe do conselleiro de Sanidade a Hispanoamérica é necesario prove-la substitución durante o tempo da súa ausencia.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.-Durante a ausencia do conselleiro de Sanidade, con motivo da súa viaxe a Hispanoamérica, encárgaselle o despacho dos asuntos da Consellería de Sanidade, desde o día 23 de setembro ata o seu regreso, ó conselleiro da Presidencia, Relacións Institucionais e Administración Pública.
Santiago de Compostela, vintedous de setembro de dous mil tres.
Manuel Fraga Iribarne
Presidente
CONSELLERÍA DE POLÍTICA AGROALIMENTARIA E
DESENVOLVEMENTO RURAL
CORRECCIÓN de erros.-Orde do 23 de xullo de 2003 pola que se regula a aplicación na Comunidade Autónoma de Galicia do Regulamento electrotécnico de baixa tensión, aprobado polo Real decreto 842/2002, do 2 de agosto.
CONSELLERÍA DE INNOVACIÓN, INDUSTRIA E COMERCIO — I. DISPOSICIÓNS XERAIS — 15/09/2003

Advertidos erros na Orde do 23 de xullo de 2003, da Consellería de Innovación Industria e Comercio, pola que se regula a aplicación na Comunidade Autónoma de Galicia do Regulamento electrotécnico de baixa tensión, aprobado polo Real decreto 842/2002, do 2 de agosto, publicada no Diario Oficial de Galicia nº 152, do 7 de agosto de 2003, cómpre realiza-las seguintes correccións:
-No artigo 3º.-Documentación e posta en servicio das instalacións, onde di: «a memoria técnica de deseño (MTD) á que fai referencia a ITC-BT-04 redactarase conforme o modelo que se inclúe como anexo I desta orde».
Debe dicir:
«Antes da posta en servicio das instalacións, e con obxecto de rexistralas, o instalador autorizado deberá presentar ante a correspondente delegación provincial a documentación á que fai referencia o artigo 18.1º e) do Regulamento electrotécnico de baixa tensión, acompañada dun escrito de presentación segundo o modelo que se inclúe como anexo I-a) desta orde.
A memoria de deseño (MTD) á que fai referencia a ITC-BT-04 redactarase, se é o caso, conforme o modelo que se inclúe como anexo I-b) desta orde.
2. Na disposición transitoria única punto a), onde di: «Instalacións que requiren proxecto: que dispoña de proxecto eléctrico ou de execución básica visado polo colexio profesional correspondente, con data anterior á de comezo do período transitorio».
Debe dicir: «Instalacións que requiren proxecto: que dispoña de proxecto eléctrico de execución visado polo colexio profesional correspondente con data anterior á de comezo do período transitorio».
3. En lugar dos impresos que figuran como anexo I, deben figura-los impresos publicados a continuación como anexo I-a) e anexo I-b).
CORRECCIÓN de erros.-Orde do 28 de xullo de 2003 pola que se establece, para os gandeiros da Comunidade Autónoma de Galicia, no período 2003/2004, o procedemento para a adquisición de cantidades de referencia ó Fondo Nacional Coordinado de Cotas Lácteas e asignación complementaria da Reserva Nacional.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 22/09/2003

Advertidos erros na dita orde, publicada no DOG nº 150, do martes 5 de agosto, cómpre face-las oportunas correccións:
-Na páxina 10.229, no artígo 7º, punto 2.l), onde di: «Por pertencer a explotación asociativa que segundo se establece...», debe dicir: «Por pertencer a explotación asociativa que estea dedicada á comercialización de leite e productos lácteos e que este obxectivo figure expresamente nos seus estatutos, que segundo se establece...».
-Na páxina 10.229, no último parágrafo do artigo 7º, punto 2, debe dicir: «Os méritos sinalados nos puntos i), j), k) e l) deberán ser cumpridos na data de entrada en vigor desta orde».
-Na páxina 10.230, no artigo 10º, punto 1.d), onde di: «Para a xustificación dos méritos sinalados no artigo 7.2º j), k) e l)...», debe dicir: «Para a xustificación dos méritos sinalados no artigo 7.2º i), j), k) e l)».
-Na páxina 10.232, no anexo I, no epígrafe DECLARA, punto 2, onde di: «1 Que a explotación presenta a condición de prioritaria: 1 punto», debe dicir: «1 Que explotación presenta a condición de prioritaria: 3 puntos».
ORDE do 15 de setembro de 2003 pola que se nomea directora do ente público Portos de Galicia a Ana Isabel Calzadilla Bouzón.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 16/09/2003

En virtude do establecido no artigo 9.2º da Lei 5/1994, do 29 de novembro, de creación do ente público Portos de Galicia, conforme a redacción dada polo artigo 10 da Lei 2/1998, do 8 de abril, de medidas tributarias, de réxime orzamentario, función pública, patrimonio, organización e xestión, por proposta do presidente do Consello de Administración de Portos de Galicia,
Nomeo a Ana Isabel Calzadilla Bouzón directora do ente público Portos de Galicia.
Santiago de Compostela, 15 de setembro de 2003.
Alberto Núñez Feijoo
Conselleiro de Política Territorial,
Obras Públicas e Vivenda
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 1 de setembro de 2003 pola que se dispón o nomeamento de vocais do Consello de Administración das autoridades portuarias de San Cibrao-Ferrol e a súa ría, A Coruña, Vilagarcía de Arousa e a súa ría e Vigo e a súa ría.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 19/09/2003

A Lei 27/1992, do 24 de novembro, de portos do Estado e a mariña mercante, texto reformado pola Lei 62/1997, do 26 de decembro, atribúelles ás comunidades autónomas a facultade de designación e separación dos vocais dos consellos de Administración das autoridades portuarias de interese xeral do Estado sitas no seu territorio.
O acordo do Consello da Xunta de Galicia do 10 de xaneiro de 2002, modificado polo do 6 de xuño de 2002, faculta o conselleiro de Política Territorial, Obras Públicas e Vivenda para o exercicio das devanditas competencias.
Conforme co previsto no artigo 40 da Lei 27/1992, do 24 de novembro, de portos do Estado e mariña mercante, texto reformado pola Lei 62/1997, do 26 de decembro, a designación e separación de vocais dos consellos de administración, deberá facerse necesariamente por proposta das administracións públicas e entidades e organismos representados no Consello de Administración, polo que, vistas as peticións e propostas de modificación realizadas ó abeiro do disposto no artigo 40, número 2, da Lei 27/1992, polas distintas administracións públicas, entidades e organismos, e en canto órgano competente,
DISPOÑO:
O nomeamento dos seguintes vocais dos consellos de administración das autoridades portuarias e en representación das administracións, entidades e organismos que a seguir se relacionan.
Autoridade portuaria de San Cibrao-Ferrol e a súa ría.
1. En representación do Concello de Ferrol.
-Juan José Fernández García.
Autoridade Portuaria da Coruña.
1. En representación do Concello da Coruña.
-José Luís Méndez Romeu.
-Francisco Javier Losada de Azpiazu.
-José Federico Nogueira Fernández.
Autoridade Portuaria de Vilagarcía de Arousa e a súa ría.
1. En representación da Administración xeral do Estado.
-Oscar García Maceiras.
2. En representación do Concello de Vilagarcía de Arousa.
-Roberto Araújo Cortegoso.
-Manuel Rodríguez Cuervo.
-Mª Covadonga García Toriello Romero.
Autoridade portuaria de Vigo e a súa ría.
1. En representación do Concello de Vigo.
-Ventura Pérez Mariño.
2. En representación do Concello de Moaña.
-Julio Martínez Rodríguez.
3. En representación da organización sindical máis representativa no porto (CC.OO.).
-Víctor Pazos Lara.
Santiago de Compostela, 1 de setembro de 2003.
Alberto Núñez Feijoo
Conselleiro de Política Territorial,
Obras Públicas e Vivenda
ORDE do 1 de setembro de 2003 pola que se dispón o cesamento de vocais do Consello de Administración das autoridades portuarias de San Cibrao-Ferrol e a súa ría, A Coruña, Vilagarcía de Arousa e a súa ría e Vigo e a súa ría.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 19/09/2003

A Lei 27/1992, do 24 de novembro, de portos do Estado e a mariña mercante, texto reformado pola Lei 62/1997, do 26 de decembro, atribúelles ás comunidades autónomas a facultade de designación e separación dos vocais dos consellos de administración das autoridades portuarias de interese xeral do Estado sitas no seu territorio.
O acordo do Consello da Xunta de Galicia do 10 de xaneiro de 2002 modificado polo do 6 de xuño de 2002 faculta o conselleiro de Política Territorial, Obras Públicas e Vivenda para o exercicio das devanditas competencias.
Conforme co previsto no artigo 40 Lei 27/1992, do 24 de novembro, de portos do Estado e a mariña mercante, texto reformado pola Lei 62/1997, do 26 de decembro, a designación e separación de vocais dos consellos de administración deberá facerse necesariamente por proposta das administracións públicas e entidades e organismos representados no Consello de Administración, polo que, vistas as peticións e propostas de modificación realizadas ó abeiro do disposto no artigo 40, número 2, da Lei 27/1992, polas distintas administracións públicas, entidades e organismos, e en canto órgano competente,
DISPOÑO:
O cesamento dos seguintes vocais dos consellos de administración das autoridades portuarias e en representación das administracións, entidades e organismos que a seguir se relacionan, agradecéndolle-los servicios prestados:
Autoridade Portuaria de San Cibrao-Ferrol e a súa ría:
1. En representación do Concello de Ferrol:
-Margarita López Pardo
Autoridade Portuaria da Coruña:
1. En representación do Concello da Coruña:
-Jesús Salvador Fernández Moreda
-Francisco Javier Losada de Azpiazu
-José Federico Nogueira Fernández
Autoridade Portuaria de Vilagarcía de Arousa e a súa ría:
1. En representación da Administración xeral do Estado:
-Juan José Vázquez Seijas
2. En representación do Concello de Vilagarcía de Arousa:
-Roberto Araújo Cortegoso
-Manuel Rodríguez Cuervo
-Alejandro Quintela Pereira.
Autoridade Portuaria de Vigo e a súa ría.
1. En representación do Concello de Vigo:
-Uxío González Pérez
2. En representación do Concello de Moaña:
-José Manuel Cordeiro Portela
3. En representación da organización sindical máis representativa no porto (CC.OO.):
-Ricardo Valeiras Graña
4. En representación da Xunta de Galicia, por petición propia:
-Eugenio Pernas Fernández
Santiago de Compostela, 1 de setembro de 2003.
Alberto Núñez Feijoo
Conselleiro de Política Territorial,
Obras Públicas e Vivenda
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
CONVOCATORIA de axudas de acción social para o persoal do Consello de Contas de Galicia para o exercicio 2003.
CONSELLO DE CONTAS DE GALICIA — III. OUTRAS DISPOSICIÓNS — 18/09/2003

A Comisión de Goberno do Consello de Contas de Galicia, en reunión do 11 de xullo de 2003, aprobou as bases reguladoras para a concesión de axudas ó seu persoal encadradas dentro dos fondos de acción social para o exercicio 2003. As ditas bases están expostas no taboleiro de anuncios da institución, e o prazo de presentación de solicitudes quedará aberto a partir do día seguinte do da publicación deste anuncio no DOG.
Santiago de Compostela, 12 de setembro de 2003.
Luciano Fariña Busto
Conselleiro maior do Consello de Contas de Galicia
DECRETO 352/2003, do 11 de setembro, polo que se acepta a doazón feita pola Fundación Marcelino Botín en favor do Servicio Galego de Saúde dun acelerador lineal Meavatron Plus, con destino ó Complexo Hospitalario Universitario de Santiago de Compostela.
CONSELLERÍA DE SANIDADE — III. OUTRAS DISPOSICIÓNS — 23/09/2003

A Fundación Marcelino Botín doa un acelerador lineal Meavatron Plus, con control dixital de radiocirurxía e radioterapia estereotáxica, en favor do Servicio Galego de Saúde con destino ó Complexo Hospitalario Universitario de Santiago de Compostela.
Conforme o artigo 17.1º da Lei 3/1985, do 12 de abril, do patrimonio da Comunidade Autónoma, requírese decreto do Consello da Xunta de Galicia para a adquisición de bens a título gratuíto.
En cumprimento do disposto na Lei 3/1985, do 12 de abril, do patrimonio da Comunidade Autónoma, de conformidade coa proposta do conselleiro de Sanidade e presidente do Servicio Galego de Saúde, e logo de deliberación do Consello da Xunta de Galicia na súa reunión do día once de setembro de dous mil tres,
DISPOÑO:
Artigo 1º
Acéptase a doazón dun acelerador lineal Meavatron Plus, con control dixital de radiocirurxía e radioterapia estereotáxica.
Artigo 2º
O devandito acelerador acéptase segundo o establecido na normativa en materia patrimonial da Comunidade Autónoma e destinarase ó Complexo Hospitalario Universitario de Santiago de Compostela.
Disposición derradeira
O Servicio Galego de Saúde, a través do seu órgano competente, levará a cabo os trámites necesarios para a efectividade de canto se dispón neste decreto.
Santiago de Compostela, once de setembro de dous mil tres.
Manuel Fraga Iribarne
Presidente
José María Hernández Cochón
Conselleiro de Sanidade
CONSELLERÍA DE FAMILIA, XUVENTUDE, DEPORTE E
VOLUNTARIADO
CORRECCIÓN de erros.-Orde do 24 de xullo de 2003 pola que se fai pública a validación do curso de especialidade en lingua galega.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 23/09/2003

Advertido erro na Orde do 24 de xullo de 2003, pola que se fai pública a validación do curso de
especialidade en lingua galega publicada no DOG nº 166, do 28 de agosto de 2003, cómpre face-la seguinte corrección:
No artigo 1º, onde di: «Mª del Carmen Tourón Otero», debe dicir: «Mª del Carmen López Otero».
ORDE do 13 de agosto de 2003 pola que se fixa o prezo de venda ó público da publicación: Preguntas arredor do Alzheimer.
CONSELLERÍA DE SANIDADE — III. OUTRAS DISPOSICIÓNS — 19/09/2003

A Lei 13/1991, do 9 de decembro, de taxas, prezos e exaccións parafiscais da Comunidade Autónoma de Galicia, no seu artigo 6º sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público da publicación editada por esta consellería e que se relaciona no anexo.
2. Este prezo entenderase con IVE incluído.
Santiago de Compostela, 13 de agosto de 2003.
José María Hernández Cochón
Conselleiro de Sanidade
ANEXO I
* Preguntas arredor do Alzheimer: 3 euros.
ORDE do 15 setembro de 2003 pola que se fai pública a ampliación do importe existente para a concesión de axudas para a creación, renovación, modernización e innovación tecnolóxica das empresas de manipulación, transformación, conservación, tratamento e comercialización dos productos da pesca, o marisqueo e a acuicultura convocadas pola Orde do 30 de decembro de 2002.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 19/09/2003

A Orde do 30 de decembro de 2002 pola que se particulariza para o exercicio 2003 o procedemento de concesión de axudas para a creación, renovación, modernización e innovación tecnolóxica das empresas de manipulación, transformación, conservación, tratamento e comercialización dos productos da pesca, o marisqueo e a acuicultura (DOG nº 252, do 31 de decembro de 2002) establece no seu artigo 2º o importe da contía máxima das axudas que ó abeiro dela poderán ser concedidas ós seus solicitantes.
Posteriormente foi publicada a Orde do 20 de marzo de 2003 (DOG nº 61, do 27 de marzo) pola que se modifica a Orde do 30 de decembro de 2002 no relativo ó importe da contía máxima das axudas. Como consecuencia da modificación desta orde, o importe máximo para este tipo de axudas quedou fixado en 15.235.326,83 euros.
Non obstante, e por canto no mesmo programa de gasto destinado para o efecto existen outras dotacións que poden ser utilizadas para os mesmos fins, é polo que cómpre amplia-lo importe da contía máxima das axudas que poderán ser concedidas ó abeiro da referida Orde do 30 de decembro de 2002 coa finalidade de achegalas ó maior número de beneficiarios posible.
Por todo o exposto e no uso das facultades que me foron conferidas
DISPOÑO:
Artigo único.
Primeiro.-Amplíase o importe da contía máxima das axudas que se van conceder ó abeiro da Orde do 30 de decembro de 2002 (DOG nº 252, do 31 de decembro de 2002) na cantidade de 4.000.000,00 de euros con cargo á aplicación orzamentaria 12.03.722A.770.0 que figura dotada nos orzamentos xerais da Comunidade Autónoma de Galicia para 2003.
Segundo.-A presente modificación non afecta o prazo establecido na referida orde para a presentación de solicitudes.
Santiago de Compostela, 15 de setembro de 2003.
Enrique César López Veiga
Conselleiro de Pesca e Asuntos Marítimos
ORDE do 13 de agosto de 2003 pola que se fixa o prezo de venda ó público da publicación: Guía para o diagnóstico e tratamento do cancro de mama. 2002 PGDPCM.
CONSELLERÍA DE SANIDADE — III. OUTRAS DISPOSICIÓNS — 19/09/2003

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandado e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público da publicación editada por esta consellería e que se relaciona no anexo.
2. Este prezo entenderase con IVE incluído.
Santiago de Compostela, 13 de agosto de 2003.
José María Hernández Cochón
Conselleiro de Sanidade
ANEXO I
* Guía para o Diagnóstico e Tratamento do Cancro de Mama.2002 PGDPCM: 15,00 euros.